The Parent Trap (film, 1961)
The Parent Trap () je američki film za djecu snimljen 1961. godine u režiji Davida Swifta i produkciji Walta Disneya, poznat kao jedan od najpopularnijih i komercijalno najuspješnijih igranih filmova Disneyeve filmografije.

Predstavlja adaptaciju romana Das doppelte Lottchen njemačkog pisca Ericha Kästnera. U njemu Hayley Mills tumači dvostruku ulogu - djevojčice po imenu Susan Evers i Sharon McKendrick - koje se slučajno sretnu u ljetnom kampu i ustanove da su sestre blizanke, odnosno da su im zajednički roditelji - koje tumače Brian Keith i Maureen O'Hara - razvedeni. Radnja prikazuje kako odlučuju preuzeti identitet jedna druge, a u nastojanju da svoje roditelje ponovno spoje.

The Parent Trap se isticao izuzetno vještim korištenjem fotografskih i drugih trikovima, kojima se stvorila iluzija dva lika koja tumači ista glumica u kadru; time je najvećim dijelom nestala potreba za korištenjem dublerke za Hayley Mills. Film je postao izuzetno popularan, te je potakao snimanje ekranizacija Kästnerovog romana u nizu drugih zemalja kao što su Japan i Indija. Disneyev studio je decenijama kasnije snimio nekoliko nastavaka u obliku TV filmova, a 1998. je snimljen i istoimeni remake koji je učinio zvijezdu od mlade Lindsay Lohan.

Uloge
Hayley Mills ... Susan Evers/Sharon McKendrick
Brian Keith ... Mitch Evers
Maureen O'Hara ... Maggie McKendrick
Joanna Barnes ... Vicky Robinson
Charlie Ruggles ... Charles McKendrick
Cathleen Nesbitt ... Louise McKendrick
Una Merkel ... Verbena
Leo G. Carroll ... Vlč. Dr. Mosby
Ruth McDevitt ... Miss Abbey Inch
Crahan Denton ... Hecky
Susan Henning ... Susan/Sharonina dvojnica

Vanjske veze
 
 
 

Američki filmovi
Filmske komedije
Dječji filmovi
Romantične komedije
Authority control 2